rejauldu/bengali-wikipedia huggingface dataset:
thumb|right|300px|হিমালয় পর্বতমালাতে এভারেস্ট পর্বতের কাছে একটি গুঁড়াতুষার জাতীয় হিমধস যখন তুষারাবৃত উঁচু পর্বতের কোনও দুর্বল তুষারস্তরের উপর বসে থাকা একটি সুসংবদ্ধ তুষারস্তুপ (snow pack) বা তুষারাবরণ (snow cover) ভেঙে খাড়া ঢাল বেয়ে দ্রুত পিছলে নেমে আসে, তখন সেই ঘটনাকে হিমধস ( বা Snowslide) বলে। হিমধসের সমার্থক কিছু পরিভাষা হল হিমানীসম্পাত, হিমানীসম্প্রপাত, হিমস্খলন, ইত্যাদি। একবার শুরু হবার পরে সাধারণত হিমধসের বেগ দ্রুত বৃদ্ধি পেতে থাকে এবং এর ভর ও আয়তন বৃদ্ধি পেতে থাকে।  হিমধস সাধারণত একই পার্বত্য এলাকায় একই পথে বারংবার ঘটে, যাকে হিমধস পথ (Avalanche path) বলা হয়। গড়ে যতটুকু সময় পরপর একই পথে হিমধস ঘটে, তাকে পুনরাগমন বিরতি (Return interval) বলে। হিমধস পথটি তিনটি অংশ নিয়ে গঠিত -- নিষ্ক্রান্তি অঞ্চল (Release zone), পথ (track) এবং অবক্ষেপণ অঞ্চল (Deposition zone)।  হিমধস সাধারণত পার্বত্য অঞ্চলে শীতকালে বা বসন্তকালে হয়ে থাকলেও হিমবাহের চলনের কারণে বছরের যেকোনও সময়েই এটি ঘটতে পারে। মূলত মাধ্যাকর্ষণের কারণে হিমধসের সৃষ্টি হলেও এর পেছনে আরও কারণ থাকতে পারে। পর্বতে তুষারপাতের কারণে উপরের তুষারস্তরের ওজন বৃদ্ধি, কিংবা কোনও বিশেষ কাঠামোগত কারণে তুষারের ভেতরের ভারবহন ক্ষমতা হ্রাস পাওয়া, ইত্যাদি হিমধসের পেছনের মূল কারণ হতে পারে। সাধারণত কোনও তুষারঝড়ে ১ ফুট বা তার বেশি পুরু তুষারপাত হলে তার ঠিক ২৪ ঘণ্টার মধ্যে হিমধসের সম্ভাবনা বেশি থাকে। তুষারের দ্রুত স্তুপীভবনের ফলে তার নিচের জমাট হিমখণ্ডের উপর চাপ অতিরিক্ত বৃদ্ধি পায় এবং এর ফলে হিমখণ্ডের নিচের একটি দুর্বল স্তরে ফাটল ধরে। হিমখণ্ডের স্তরগুলি সারা শীতকাল ধরে একের পর এক সৃষ্টি হয়; একটি স্তর আরেকটি স্তরের সাথে কীভাবে আবদ্ধ থাকে, সেটিই নির্ধারণ করে কোন্‌ স্তরটি দুর্বল হবে ও ভেঙে যাবে।  পার্বত্য অঞ্চলে হিমধস একটি প্রাকৃতিক দুর্যোগ হিসেবে গণ্য হয় কেননা এতে বিপুল পরিমাণ ভরবিশিষ্ট তুষার অত্যন্ত দ্রুতবেগে ধাবিত হয় এবং এর পথের উপরে পড়ে এমন সবকিছু ধ্বংস করে দিতে পারে। সেইসাথে মানুষ ও অন্যান্য প্রাণী বরফের নিচে চাপা পড়ে ও আটকা পড়ে মারা যেতে পারে। হিমধসে আটকা পড়ে গেলে হিমখণ্ড বা হিমস্তুপ থেকে যত তাড়াতাড়ি সম্ভব সরে যেতে হয়। কিন্তু বেশির ভাগ ক্ষেত্রেই এটি সম্ভব হয় না। তাই স্কিকারী বা স্নোবোর্ডকারীরা সরাসরি নিচের দিকে দ্রুত ধাবিত হয়ে পরে ডানে বা বামে সরে যেতে পারে। স্নোমোবিল চালকেরা মোটরের গতি বাড়িয়ে বিপদ থেকে রক্ষা পেতে পারে। যদি এর পরেও মুক্তি না পাওয়া যায়, তাহলে কোন শক্ত গাছকে আকড়ে ধরতে হয়। গাছ না থাকলে জোরে সাঁতার কাটতে হয়, কেননা মানুষের শরীর হিমধসের চেয়ে তিন গুণ ভারী এবং খুব সহজেই ডুবে যেতে পারে। হিমধস একবার থেমে গেলে এটি কংক্রিটের মতো শক্ত হয়ে জমাট বেঁধে যায়, তাই একবার হিমধসের ভেতরে আটকা পড়ে গেলে আর বের হবার উপায় নেই। যদি ১৫ মিনিটের মধ্যে খুঁড়ে বের করা হয়, তাহলে বেঁচে থাকার সম্ভাবনা প্রায় ৯৩%। কিন্তু ৪৫ মিনিটের পরে বেঁচে থাকার সম্ভাবনা খুব কম, মাত্র ২০ থেকে ৩০%। ২ ঘণ্টা পরে খুবই কম লোক বেঁচে থাকে।  ইউরোপে ও উত্তর আমেরিকাতে হিমধসের বিপদ বা ঝুঁকি নির্দেশকারী স্কেল বা মাপনী আছে, যেগুলি পর্বতারোহীদেরকে সতর্ক করতে সাহায্য করে।  তথ্যসূত্র  আরও দেখুন  ভূমিধস  বিষয়শ্রেণী:প্রাকৃতিক দুর্যোগ বিষয়শ্রেণী:দুর্ঘটনা বিষয়শ্রেণী:বিপজ্জনক আবহাওয়া
thumb|right|250 px|ছোলা ভুনা  ছোলা ভুনা বাংলাদেশের একটি জনপ্রিয় ঝাল খাবার বিশেষ৷ খোসাসুদ্ধ ছোলা সিদ্ধ করে পিঁয়াজ, রসুন, হলুদ, মরিচ ইত্যাদি মশলা সহ তেলে ভুনা করে এই মজাদার খাবার তৈরি করা হয়৷ বাংলাদেশের ইফতারির অতি পরিচিত খাবার ছোলা৷   স্বাস্থ্যকর খাবার হিসাবে ছোলা বা বুটের বেশ সুনাম৷ এটা মুখরোচকও আবার শক্তি দেয়৷ পেটেও থাকে বেশিক্ষণ৷ সাধারণত দুই প্রকারের ছোলা পাওয়া যায়: দেশী ছোলা ও কাবুলী ছোলা৷ দেশী ছোলা আকারে ছোট, একটু কালচে রংয়ের এবং অপেক্ষাকৃত শক্ত৷ কাবুলী ছোলা একটু বড় আকারের, উজ্জ্বলতর রং এবং দেশী ছোলার চেয়ে নরম৷ দেশী ছোলা এই উপমহাদেশে পাওয়া যায়৷ কাবুলী ছোলা জন্মায় আফগানিস্তান, দক্ষিণ ইউরোপ- এসব স্থানে৷   ছোলার পুষ্টিগুণ  ছোলা অত্যন্ত পুষ্টিকর৷ এটি আমিষের একটি উল্লেখযোগ্য উৎস৷ ছোলায় আমিষের পরিমাণ মাংস বা মাছের আমিষের পরিমাণের প্রায় সমান৷ ছোলার ডাল, তরকারিতে ছোলা, সেদ্ধ ছোলা ভাজি, ছোলার বেসন- নানান উপায়ে ছোলা খাওয়া যায়৷  প্রতি ১০০ গ্রাম ছোলায় আছে:  প্রায় ১৭ গ্রাম আমিষ বা প্রোটিন  ৬৪ গ্রাম শর্করা বা কার্বোহাইড্রেট  ৫ গ্রাম ফ্যাট বা তেল  প্রায় ২০০ মিলিগ্রাম ক্যালসিয়াম  ১০ মিলিগ্রাম লৌহ  ১৯০ মাইক্রোগ্রাম ভিটামিন এ  ছোলার শর্করা বা কার্বোহাইড্রেটের গ্লাইসেমিক ইনডেক্স কম৷ খাওয়ার পর খুব তাড়াতাড়িই হজম হয়ে গ্লুকোজ হয়ে রক্তে চলে যায় না৷ বেশ সময় নেয়৷ তাই ডায়াবেটিস রোগীদের জন্য ছোলার শর্করা ভাল৷ ছোলার ফ্যাট বা তেলের বেশির ভাগই পলিআনস্যাচুরেটেড ফ্যাট, যা শরীরের জন্য ক্ষতিকর নয়৷ প্রোটিন, কার্বোহাইড্রেট ও ফ্যাট ছাড়া ছোলায় আরও আছে বিভিন্ন ভিটামিন ও খনিজ লবণ৷ এ ছাড়াও আছে ভিটামিন বি-১, বি-২, ফসফরাস ও ম্যাগনেশিয়াম৷ এ সবই শরীরের জন্য কাজে লাগে৷ ছোলায় খাদ্য-আঁশও আছে বেশ৷ এ আঁশ কোষ্ঠকাঠিন্যে উপকারী৷ খাবারের আঁশ হজম হয় না৷ এভাবেই খাদ্যনালী অতিক্রম করতে থাকে৷ তাই পায়খানার পরিমাণ বাড়ে এবং পায়খানা নরম থাকে৷ এতে কোষ্ঠকাঠিন্য দূর হয়৷ পায়খানা করা সহজ হয়৷ নিয়মিত পায়খানা হয়ে যায় বলে ক্ষতিকর জীবাণু খাদ্যনালীতে থাকতে পারে না৷ ফলে খাদ্যনালীর ক্যান্সার হবার সম্ভাবনা কমে৷ রক্তের চর্বি কমাতেও সহায়ক খাদ্যের আঁশ৷ আরও নানান শারীরিক উপকার আছে খাদ্য-আঁশে৷ দেরীতে হজম হয়, এরূপ একটি খাবার হচ্ছে ছোলা৷ শরীরে শক্তির যোগান দিতে থাকে দীর্ঘক্ষণ ধরে৷ প্রতি ১০০ গ্রাম ছোলা থেকে পাওয়া যায় ৩৬০ ক্যালরিরও অধিক শক্তি৷  তথ্যসূত্র  বিষয়শ্রেণী:বাংলাদেশের খাদ্য
ভীট, যাকে পূর্বে নীট এবং ইমাক বলা হতো, ব্রিটিশ কোম্পানি রেকিট দ্বারা নির্মিত রাসায়নিক ক্ষয়কারী পণ্যগুলির একটি কানাডীয় মার্কা।  এই মার্কার অধীনে চুল অপসারণ ক্রিম, লোশন, জেল, মাউস এবং মোমের পণ্য তৈরি করা হয়, আন্তর্জাতিকভাবে বিভিন্ন ধরনের বিক্রি হয়। নীট এবং ইম্যাক মার্কার অধীনে উত্পাদিত পূর্ববর্তী পণ্যগুলি আজকের উত্পাদিত পণ্যগুলির মতোই ছিল।   তথ্যসূত্র    বহিঃসংযোগ   ভীট ওয়েবসাইট  ভীট ভারত  ভীট যুক্তরাজ্য  বিষয়শ্রেণী:ব্যক্তিগত যত্নের মার্কা বিষয়শ্রেণী:চুল অপসারণ বিষয়শ্রেণী:রেকিট মার্কা বিষয়শ্রেণী:ত্বকের যত্নের মার্কা বিষয়শ্রেণী:১৯১৯-এ প্রবর্তিত পণ্য
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। কপিরাইট লঙ্ঘন। পুরো নিবন্ধটি ইন্টারনেটের অন্য সাইট থেকে অনুলিপি করা হয়েছে। ~ যুদ্ধমন্ত্রী আলাপ ১১:৫০, ১৬ ফেব্রুয়ারি ২০২১ (ইউটিসি) ইঙ্গ-মারাঠা যুদ্ধ   – (অপসারণের প্রস্তাবনা দেখুনলগ দেখুন) () নিবন্ধটি একজন অনভিজ্ঞ উইকিপিডিয়ানের পরীক্ষামূলক পাতা হতে পারে। কেননা Anglo-Maratha Wars একটি দ্ব্যর্থতা নিরসন পাতা। যেখানে ১ম, ২য় ও ৩য় মোট তিনটি যুদ্ধের আলাদা আলাদা নিবন্ধ রয়েছে। আর এখানে একত্রে তিনটি যুদ্ধ এই নিবন্ধে আনা হয়েছে। নিবন্ধে যেহেতু তথ্যসূত্র নেই এতে অনুমেয় যে, এটা স্বপ্রকাশিত নিবন্ধ হতে পারে।  ━ কুউ পুলক (আলাপ) ১৪:১৮, ১১ ফেব্রুয়ারি ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ফারদিন হাসান অনি (জন্ম: ২৭ নভেম্বর ১৯৯৭) একজন বাংলাদেশী ক্রিকেটার।  তিনি ঢাকা প্রিমিয়ার বিভাগ ক্রিকেট লিগে ৫ ফেব্রুয়ারি ২০১৮  সালে শাইনপুকুর ক্রিকেট ক্লাবের হয়ে লিস্ট এ ক্রিকেটে পদার্পণ করেন।   ক্যারিয়ার  ১৮ মার্চ ২০১৮ সালে শনিপুকুর ক্রিকেট ক্লাবের হয়ে আবাহনী লিমিটেডের বিপক্ষে ২০১৭-১৮ প্রিমিয়ার বিভাগ ক্রিকেট লিগে তিনি লিস্ট এ ক্রিকেটে প্রথম সেঞ্চুরি করেন।  তিনি ২৯ অক্টোবর ২০১৮ সালে ২০১৮-১৯ জাতীয় ক্রিকেট লিগে রংপুর বিভাগের হয়ে প্রথম-শ্রেণীর ক্রিকেটে আত্মপ্রকাশ করেন।  তিনি ২৫ ফেব্রুয়ারি ২০১৯ সালে শেখ জামাল ধানমন্ডি ক্লাবের হয়ে ২০১৮-১৯ ঢাকা প্রিমিয়ার বিভাগ টি-টোয়েন্টি ক্রিকেট লিগে টি- টোয়েন্টিতে আত্মপ্রকাশ করেন। 25 ফেব্রুয়ারি 2019 এ।    রেকর্ড ও পরিসংখ্যান    আরও দেখুন    নাসির হোসেন   তথ্যসূত্র    বহিঃসংযোগ      বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:শেখ জামাল ধানমণ্ডি ক্লাবের ক্রিকেটার বিষয়শ্রেণী:রংপুর রাইডার্সের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৭-এ জন্ম বিষয়শ্রেণী:শাইনপুকুর ক্রিকেট ক্লাবের ক্রিকেটার বিষয়শ্রেণী:নড়াইল জেলার ব্যক্তি বিষয়শ্রেণী:খুলনা বিভাগ থেকে আগত ক্রিকেটার বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
অসীম সাহা (২০ ফেব্রুয়ারি ১৯৪৯ - ১৮ জুন ২০২৪) ছিলেন একজন বাংলাদেশী কবি ও ঔপন্যাসিক। বাংলা সাহিত্যে সামগ্রিক অবদানের জন্য তিনি ২০১২ সালে বাংলা একাডেমি সাহিত্য পুরস্কার লাভ করেন। বাংলা ভাষা ও সাহিত্যে অবদানের জন্য ২০১৯ সালে বাংলাদেশ সরকার তাকে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।   প্রারম্ভিক জীবন  অসীম সাহা ১৯৪৯ সালের ২০শে ফেব্রুয়ারি নেত্রকোণা জেলায় তার মামার বাড়িতে জন্মগ্রহণ করেন। তার পৈত্রিক নিবাস মাদারীপুর। তার পিতা অখিল বন্ধু সাহা ছিলেন অধ্যাপক। অসীম সাহা ১৯৬৫ সালে মাধ্যমিক পাস করেন এবং ১৯৬৭ সালে মাদারীপুর নাজিমুদ্দিন মহাবিদ্যালয় থেকে উচ্চমাধ্যমিক পাস করেন। ১৯৬৯ সালে স্নাতক পাস করে তিনি ১৯৬৯ সালে ঢাকা বিশ্ববিদ্যালয়ে বাংলা বিভাগে ভর্তি হন। ১৯৬৯ সালে অসহযোগ আন্দোলন এবং পরে ১৯৭১ সালে স্বাধীনতা যুদ্ধ শুরু হলে তার স্নাতকোত্তর পরীক্ষা পিছিয়ে যায় এবং তিনি ১৯৭৩ সালে স্নাতকোত্তর ডিগ্রি লাভ করেন।সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান; ৩য় সংস্করণ, জুন, ২০১১; পৃষ্ঠা- ৮।   গ্রন্থতালিকা   পূর্ব-পৃথিবীর অস্থির জ্যোৎস্নায় (১৯৮২)  কালো পালকের নিচে (১৯৮৬)  পুনরুদ্ধার (১৯৯২)  উদ্বাস্তু (১৯৯৪)  মধ্যরাতের প্রতিধ্বনি (২০০১)  অন্ধকারে মৃত্যুর উৎসব (২০০৬)  মুহূর্তের কবিতা (২০০৬)  Refujee and the festval of death in darkness (২০১০)  সৌর-রামায়ণ (২০১১)  অক্টাভিও পাস ও ডেরেক ওয়ালকটের কবিতা (অনুবাদ) (২০১১)  কবর খুঁড়ছে ইমাম (২০১১)  প্রেমপদাবলি (২০১১)  পুরনো দিনের ঘাসফুল (২০১২) (কবিতা)  প্রগতিশীল সাহিত্যের ধারা (১৯৭৬)  অগ্নিপুরুষ ডিরোজিও (১৯৯০)  উদাসীন দিন (উপন্যাস) (১৯৯২)  শ্মশানঘাটের মাটি গল্প (১৯৯৫)  কিলের চোটে কাঁঠাল পাকে (২০০২)  শেয়ালের ডিগবাজি (২০০৭)  হেনরি ডিরোজিও (২০১০)।   পুরস্কার ও সম্মাননা   আলাওল সাহিত্য পুরস্কার (১৯৯৩)  ময়মনসিংহ সাহিত্য-সংস্কৃতি ফোরাম সম্মাননা (২০০৯)  সাতক্ষীরা জাতীয় কবিতা পরিষদ কবিসম্মাননা (২০১০)  কবিতাবাংলা কবিসম্মাননা (২০১০)  বিন্দুবিসর্গ কবিসম্মাননা (২০১১)  শৃন্বন্তু কবিসম্মাননা (কোলকাতা) (২০১১)  দিকচিহ্ন কবিসম্মাননা (২০১১)  কেন্দ্রীয় খেলাঘর আসর কবিসম্মাননা (২০১১)  বাংলা একাডেমি সাহিত্য পুরস্কার (২০১১)  শিল্পাচার্য জয়নুল আবেদিন পুরস্কার (২০১২)  কবিতালাপ পুরস্কার (২০১২)  ভাষা ও সাহিত্যে একুশে পদক (২০১৯)   মৃত্যু  কবি অসীম সাহা ১৮ জুন ২০২৪ তারিখে বঙ্গবন্ধু মেডিকেল বিশ্ববিদ্যালয়, ঢাকায় মৃত্যুবরণ করেন। দীর্ঘদিন ধরে তিনি ডায়াবেটিসসহ বিভিন্ন অসুস্থতায় ভুগছিলেন।   তথ্যসূত্র    বহিঃসংযোগ   বিষয়শ্রেণী:১৯৪৯-এ জন্ম বিষয়শ্রেণী:২০২৪-এ মৃত্যু বিষয়শ্রেণী:বাংলাদেশী পুরুষ ঔপন্যাসিক বিষয়শ্রেণী:বাংলাদেশী পুরুষ কবি বিষয়শ্রেণী:বাংলাদেশী প্রাবন্ধিক বিষয়শ্রেণী:ভাষা ও সাহিত্যে একুশে পদক বিজয়ী বিষয়শ্রেণী:কবিতায় বাংলা একাডেমি সাহিত্য পুরস্কার বিজয়ী বিষয়শ্রেণী:২০শ শতাব্দীর বাংলাদেশী প্রাবন্ধিক বিষয়শ্রেণী:বাংলাদেশী পুরুষ লেখক বিষয়শ্রেণী:আলাওল সাহিত্য পুরস্কার বিজয়ী বিষয়শ্রেণী:বাংলাদেশী হিন্দু বিষয়শ্রেণী:বাঙালি লেখক বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:একুশে পদক বিজয়ী বিষয়শ্রেণী:নেত্রকোণা জেলার ব্যক্তি
কেন্দ্রীয় মাধ্যমিক শিক্ষা বোর্ড বা সেন্ট্রাল বোর্ড অফ সেকেন্ডারি এডুকেশন (ইংরেজি: Central Board of Secondary Education) ভারতের একটি কেন্দ্রীয় সরকারি বিদ্যালয় শিক্ষা পর্ষদ। এই বোর্ড সিবিএসই নামে সমধিক পরিচিত।  ১৯২১ সালে প্রতিষ্ঠিত "ইউনাইটেড প্রভিন্স বোর্ড অফ হাইস্কুল অ্যান্ড ইন্টারমিডিয়েট এডুকেশন" ছিল ভারতের প্রথম বিদ্যালয় শিক্ষা বোর্ড। সেই সময় রাজপুতানা, মধ্য ভারত ও গোয়ালিয়র এই বোর্ডের অধিভুক্ত ছিল। ১৯২৯ সালে সরকার "বোর্ড অফ হাইস্কুল অ্যান্ড ইন্টারমিডিয়েট এডুকেশন, রাজপুতানা" নামে একটি যুগ্ম বোর্ড স্থাপন করে। এই বোর্ডের অন্তর্ভুক্ত হয় অজমের, মারোয়াড়, মধ্য ভারত ও গোয়ালিয়র। পরে শুধুমাত্র অজমের, ভোপাল ও বিন্ধ্যপ্রদেশে এই বোর্ড সীমাবদ্ধ হয়। ১৯৫২ সালে এটি "কেন্দ্রীয় মাধ্যমিক শিক্ষা বোর্ড"-এ পরিণত হয়।  বর্তমানে সকল জওহর নবোদয় বিদ্যালয়, কেন্দ্রীয় বিদ্যালয় এবং জাতীয় রাজধানী অঞ্চল দিল্লি ও বিদেশে ভারতীয় স্কুলগুলি এই বোর্ডের অনুমোদন প্রাপ্ত। অল ইন্ডিয়া সেকেন্ডারি স্কুল একজামিনেশন (দশম শ্রেণী) ও অল ইন্ডিয়া সিনিয়র স্কুল সার্টিফিকেট একজামিনেশন সহ অল ইন্ডিয়া ইঞ্জিনিয়ারিং এন্ট্রান্স সার্ভিস পরীক্ষাও এই বোর্ড নিয়ে থাকে।  বর্তমানে বোর্ডের আটটি আঞ্চলিক কার্যালয় দিল্লি, চেন্নাই, গুয়াহাটি, অজমের, পঞ্চকুলা, ইলাহাবাদ, পটনা ও ভূবনেশ্বরে অবস্থিত।   আরও দেখুন   কাউন্সিল ফর ইন্ডিয়ান স্কুল সার্টিফিকেট একজামিনেশন   বহিঃসংযোগ    Official website তথ্যসূত্র  বিষয়শ্রেণী:ভারতের শিক্ষাব্যবস্থা বিষয়শ্রেণী:কেন্দ্রীয় মাধ্যমিক শিক্ষা বোর্ড বিষয়শ্রেণী:ভারতের মাধ্যমিক শিক্ষা বিষয়শ্রেণী:১৯৬২-এ প্রতিষ্ঠিত শিক্ষাপ্রতিষ্ঠান
তাইচুং ফিউতুরো ফুটবল ক্লাব () তাইওয়ানের তাইচুং শহরভিত্তিক একটি ফুটবল ক্লাব। এটি বর্তমানে তাইওয়ান ফুটবল প্রিমিয়ার লিগ প্রতিযোগিতায় অংশ নেয়। ২০১৬ সালে জাপানি ফুটবলার ইওশিতাকা কোমোরি এটি একটি ফুটবল অ্যাকাডেমি হিসেবে প্রতিষ্ঠা করেন ও পরে ২০১৮-এ ফুটবল ক্লাব হিসেবে স্বীকৃতি পায়।  কোচের তালিকা কোচদেশসময়কাল জুয়াং মিং-ইয়েন    ২০১৯তোশিয়াকি ইমাই    ২০২০ভোম কা-নুম    ২০২০-২০২২জুয়াং মিং-ইয়েন   ২০২৩পেন উ–সুং   ২০২৩পিং লিন-শুন    ২০২৩  মহাদেশীয় রেকর্ড ২০২৩–২৪ এএফসি কাপ: তথ্যসূত্র  বিষয়শ্রেণী:২০১৬-এ প্রতিষ্ঠিত ফুটবল ক্লাব বিষয়শ্রেণী:তাইওয়ানের ফুটবল ক্লাব
কোসাফা মহিলা চ্যাম্পিয়নশিপ হল কোসাফা পরিচালিত মহিলাদের আন্তর্জাতিক ফুটবল প্রতিযোগিতা, যা মূলত দক্ষিণাঞ্চলীয় আফ্রিকার দেশগুলির মধ্যে অনুষ্ঠিত হয়ে থাকে। ফলাফল আসরবছরআয়োজকফাইনাল তৃতীয় স্থান নির্ধারক/সেমি-ফাইনালে বিদায়প্রাপ্ত  দলসংখ্যা বিজয়ীফলাফল রানার্স-আপ ৩য় স্থান ফলাফল ৪র্থ স্থান ১২০০২২–১১–০৮২২০০৬৩–১২–১৮৩২০০৮৩–১??৪২০১১১–০৩–০৮৫২০১৭২–১১–১ G১২৬২০১৮২–১GG১–০১২৭২০১৯১–০৩–০১২৮২০২০২–১ মালাউই এবং  জাম্বিয়া১০৯২০২১G১–০১–১ ১২১০২০২২১–০G২–১১২১১২০২৩২–১২–০১২১২২০২৪০–০  মালাউই এবং  মোজাম্বিক১৪ G: আমন্ত্রিত অতিথি দল (কোসাফা সদস্য দল নয়)  তথ্যসূত্র  বিষয়শ্রেণী:কোসাফা মহিলা চ্যাম্পিয়নশিপ বিষয়শ্রেণী:কোসাফা প্রতিযোগিতাসমূহ বিষয়শ্রেণী:নারীদের আন্তর্জাতিক ফুটবল প্রতিযোগিতা
জৈনাবাদী মহল হীরাবাই বেগম সাহিবা(ফার্সিঃ زين آبادی محل; জন্ম্নামঃ হীরা বাই; মৃত্যু ১৬৫৪ খ্রি.)) ছিলেন মুঘল সম্রাট আওরঙ্গজেব -এর একজন উপপত্নী।  জীবনী আওরঙ্গজেবের যৌবনের প্রিয়তমা হিসাবে বর্ণিত, জৈনাবাদী মহল ছিলেন একজন কাশ্মীরি হিন্দু, যাকে তার বাবা-মা ত্যাগ করেছিলেন এবং ক্রিতদাস বেচাকেনার বাজারে বিক্রি করেছিলেন। তিনি ছিলেন মীর খলিলের একজন দাসী, এবং এক গায়িকা ও নর্তকী। মীর খলিল ছিলেন আসফ খানের জামাতা, এবং তিনি মুফতাখার খান, খান-ই-জামান ইত্যাদি উপাধি পান। শাহজাহানের শাসনকালের ২৩ তম বছরে, ১৬৪৯-৫০ সালে তাকে তোপ বাহিনীর প্রধান হিসাবে দাক্ষিণাত্যে পাঠানো হয়েছিল। ১৬৫৩ সালে তিনি ধারুর সেনানায়ক নিয়োজিত হন। আওরঙ্গজেবের শাসনকালে তিনি খান্দেসের সুবাদার পদে নিযুক্ত হন।  ১৬৫২  বা ১৬৫৩ সালে, তিনি যখন দাক্ষিণাত্যের রাজপ্রতিনিধি হিসাবে বহাল ছিলেন তখন শাহজাদা আলমগীর তার হারেমের মহিলাদের সাথে জৈনাবাদের বাগানে ভ্রমণে গেছিলেন। সেখানেই তিনি জৈনাবাদী মহলকে প্রথম দেখেছিলেন। তিনি খান-ই-জামানের স্ত্রীর অন্যান্য ক্রীতদাসীদের সাথে সেখানে এসেছিলেন। তার সঙ্গীত দক্ষতা এবং মনোমুগ্ধকর সৌন্দর্য আওরঙ্গজেবকে বিমোহিত করেছিল। তিনি মীর খলিলের কাছে জৈনাবাদী মহলকে পাওয়ার ইচ্ছা প্রকাশ করেন। মীর খলিল তখন আওরঙ্গজেবের একজন দাসী ছত্তর বাই-এর মধ্যে বিনিময়ের জৈনাবাদী মহলকে দিতে রাজি হন।.  সম্রাট আকবরের শাসনকাল থেকে এই আদেশ দেওয়া হয়েছিল যে রাজকীয় হারেমের মহিলাদের নাম জনসমক্ষে উল্লেখ করা উচিত নয়, তাদের কিছু উপাধি দ্বারা মনোনীত করা উচিত যা তাদের জন্মস্থান বা শহরের নামের সংগে সাদৃশ্যপূর্ণ। সেই নিয়ম অনুযায়ী নতুন ক্রীতদাসীর নাম জৈনাবাদী মহল রাখা হয়।  একদিন জৈনাবাদী আওরঙ্গজেবের প্রেম পরীক্ষা করার জন্য তাকে এক পিয়ালা মদ পান করার প্রস্তাব দিয়ে তাকে কটূক্তি করেন। এই প্রেম-সম্পর্ক গভীর হতে থাকে এবং তৎকালীন মুঘল সম্রাট শাহজাহানের কাছেও সেই খবর আসে। তার বড় ভাই দারা শিকোহ আওরঙ্গজেবকে অপবাদ দেওয়ার জন্য এই ঘটনাটি তাদের বাবাকে জানিয়েছিলেন।  জৈনাবাদী সম্ভবত ১৬৫৩ সালের নভেম্বর মাসে আওরঙ্গজেবের সাথে দৌলতাবাদে যান ও সেখানে এক মাস দীর্ঘ ভ্রমণ করেন, এবং সেখানেই ১৬৫৪ সালের দিকে তিনি শেষ নিঃস্বাস ত্যাগ করেন। তাকে ঔরঙ্গাবাদে কবরস্থ করা হয়।  তথ্যসূত্র  বিষয়শ্রেণী:১৬৫৪-এ মৃত্যু বিষয়শ্রেণী:১৭শ শতাব্দীর ভারতীয় ব্যক্তি বিষয়শ্রেণী:১৭শ শতাব্দীর ভারতীয় নারী বিষয়শ্রেণী:ভারতীয় রাজকীয় নারী বিষয়শ্রেণী:মুঘল অভিজাত
নগেন্দ্রনাথ ঘোষ বা এন এন ঘোষ () ( আগস্ট, ১৮৫৪ -  ৩ এপ্রিল,  ১৯০৯) ছিলেন ব্রিটিশ ভারতে প্রখ্যাত  বাঙালি সাংবাদিক ও শিক্ষাব্রতী। ব্যারিস্টার হিসাবেও পরিচিতি ছিল। তিনি এন এন ঘোষ নামে সুপরিচিত ছিলেন। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ৩২২,   সংক্ষিপ্ত জীবনী  নগেন্দ্রনাথের জন্ম ব্রিটিশ ভারতের অধুনা বাংলাদেশের বগুড়াতে। পিতা ভগবতীচরণ ঘোষ। তার স্কুলের পড়াশোনা কলকাতার ব্রাঞ্চ স্কুলে (বর্তমানের হেয়ার স্কুলে)। এরপর প্রেসিডেন্সি কলেজ ও বিলেতের মিডল টেম্পল স্কুলে শিক্ষাপ্রাপ্ত হন তিনি । ১৮৭৬ খ্রিস্টাব্দে ব্যারিস্টার হয়ে দেশে ফেরেন।  কর্মজীবন  প্রথমে আইন ব্যবসা শুরু করেন, কিন্তু তেমন সফলতা অর্জন করতে পারেন নি। আইন ব্যবসায় অকৃতকার্য হয়ে অধ্যাপনা ও সংবাদপত্র সেবায় আত্মনিয়োগ করেন। ১৮৮২ খ্রিস্টাব্দে মেট্রোপলিটন ইনস্টিটিউশনের বর্তমানে  বিদ্যাসাগর কলেজের অধ্যাপক ও পরে অধ্যক্ষ হন। তিনি "ল রিভিউ" পত্রিকা এবং "ইন্ডিয়ান নেশন" নামে ইংরাজী সাপ্তাহিক পত্রিকার আমরণ সম্পাদনা করেন। দীর্ঘ কুড়ি বৎসর তিনি  কলকাতা বিশ্ববিদ্যালয়ের সদস্য ছিলেন। বাঙালিদের মধ্যে তিনিই প্রথম বিশ্ববিদ্যালয়ের ইংরাজী সাহিত্যের প্রধান পরীক্ষক হন এবং নতুন নিয়মানুযায়ী বিশ্ববিদ্যালয়ের কর্মনীতি রচনার দায়িত্ব সম্পন্ন করেন। তিনি কলকাতা মিউনিসিপ্যাল কর্পোরেশনের কমিশনার এবং কলকাতা পুলিশ আদালতের অবৈতনিক বিচারপতি ছিলেন। লর্ড কার্জনের সময় অগণতান্ত্রিক মিউনিসিপ্যাল আইনের প্রতিবাদে অন্যান্যদের সঙ্গে তিনিও সদস্যপদ ত্যাগ করেন। রাজনীতিতে মডারেট ও স্বায়ত্তশাসন ব্যবস্থার পক্ষপাতী ছিলেন তিনি।  তার দর্শন ও জ্যোতিষশাস্ত্রে জ্ঞান ছিল। শেষ জীবনে তিনি 'রাধা স্বামী সৎসঙ্গ' সম্প্রদায়ে যোগ দেন। তার রচিত গ্রন্থগুলি হল-   কৃষ্ণদাস পালের জীবনী আলোচনা  রাজা নবকৃষ্ণের জীবনী  England's Work in India  ছাত্রপাঠ্য পুস্তক কিছু রচনা করেছিলেন।  মৃত্যু  ১৯০৯ খ্রিস্টাব্দের ৩ এপ্রিল ৫৫ বৎসর বয়সে  তিনি প্রয়াত হন।   তথ্যসূত্র   বিষয়শ্রেণী:১৮৫৪-এ জন্ম বিষয়শ্রেণী:১৯০৯-এ মৃত্যু বিষয়শ্রেণী:বগুড়া জেলার ব্যক্তি বিষয়শ্রেণী:বাঙালি আইনজীবী বিষয়শ্রেণী:বাঙালি সাংবাদিক
নেওয়ার (নেপাল ভাষা: नेवा Newā(h), আধুনিক নেপালী ভাষায়: नेवार Newār অথবা  Newāl) নেপাল উপত্যকার এক অতি প্রাচীন জাতি। এই মানব জাতির উত্‍স সম্পর্কে সঠিকভাবে কিছু বলা যায়না। আর্য, মোঙ্গল এবং দ্রাবিড় সব ধারার মানুষ মিলেমিশে নেপাল উপত্যকায় যে জনগোষ্ঠী তৈরি হয়েছিলো তারই সাধারণ নাম ছিলো নেওয়ার।  ঐতিহাসিক সূত্র থেকে জানা যায় যে, কিরাতদের পরাজিত করে নেপাল উপত্যকা দখল করেছিলো লিচ্ছবিরা। প্রাচীন ভাষা বিজ্ঞান ও প্রত্নতাত্ত্বিক প্রমাণ থেকে একথা বলা যায় যে, লিচ্ছবিদের আগমনের পূর্ব থেকেই নেওয়ার-রা নেপাল উপত্যকার বিস্তীর্ণ অঞ্চল জুড়ে এক প্রাচীন ও উচ্চমানের ঐতিহ্যবাহী সংস্কৃতি গড়ে তুলেছিলো ।Regmi, D.R. (1960), "Ancient Nepal", Calcutta: Firma K.L.M.  পশ্চিমবঙ্গের পার্বত্য অঞ্চলে, নেওয়ারদের আগমন ঘটেছে পূর্ব নেপাল থেকে। দার্জিলিং জেলার তিনটি পার্বত্য মহকুমায় তাদের বাস। তবে, শিলিগুড়ি মহকুমায় এবং জলপাইগুড়ি জেলাতেও নেওয়ার সম্প্রদায়ের মানুষ বিভিন্ন জীবিকার প্রয়োজনে বসবাস করেন। পশ্চিমবঙ্গে তাদের পদবী প্রধান। অনেকে শ্রেষ্ঠী ব্যবহার করেন। এ রাজ্যে তাদের পরিচয় নেপালী ভাষী ব্যবসাহী সম্প্রদায় হিসেবে। সিকিম রাজ্যে ও নেওয়ার সম্প্রদায়ের মানুষ বসবাস করেন।বিশ্বাস, রতন (২০০১) উত্তরবঙ্গের জাতি ও উপজাতি, কলকাতা: পুনশ্চ  নেওয়ারদের নিজস্ব ভাষা নেওয়ারি। নেওয়ারি ভাষা ভোট-বর্মা ভাষা গোষ্ঠীর অন্তর্গত। তবে নেওয়ারি ভাষায় সংস্কৃত এবং অন্যান্য ভারতীয় ভাষার প্রভাব সুস্পষ্ট। একসময় প্রাচীন নেওয়ারি ভাষায় অনূদিত হয়েছিলো প্রচুর মহাযান বৌদ্ধশাস্ত্র। এছাড়া, নেওয়ারি ভাষায় রচিত সাহিত্যের এক অপূর্ব নিদর্শন পাওয়া গেছে। অষ্টাদশ শতকে গোর্খা শাসনের পত্তনের পর নেওয়ারি সাহিত্যকর্মে বাঁধা পড়ে। বিংশ শতকের দ্বিতিয়ার্ধে, নেওয়ারি ভাষা ও সাহিত্যের অধ্যয়্ণ নেপালে পুনরায় শুরু হয়।ঘোষ, হরেন (১৯৯৯) নেপালি ভাষা, সাহিত্য ও সংস্কৃতি, কলকাতা: সাহিত্যশ্রী   আরও দেখুন   নেপাল  নেপাল ভাষা  নেপাল সংবৎ   পাদটীকা   বিষয়শ্রেণী:ভারতের জাতিগোষ্ঠী বিষয়শ্রেণী:নেপালের জাতিগোষ্ঠী বিষয়শ্রেণী:নেওয়ার বিষয়শ্রেণী:নেপালের আদিবাসী জনগোষ্ঠী বিষয়শ্রেণী:পশ্চিমবঙ্গের সামাজিক গোষ্ঠী বিষয়শ্রেণী:হিন্দু সমাজ বিষয়শ্রেণী:হিন্দু জাতিগোষ্ঠী বিষয়শ্রেণী:ভুটানের জাতিগোষ্ঠী
গ্র্যান্ড তারাকান মল হল বোর্নিওর অন্যতম প্রধান শহর তারাকান, উত্তর কালিমান্তান -এর একটি মল। জাকার্তা পোস্ট এটিকে "শহরের বৃহত্তম শপিং সেন্টারগুলির মধ্যে একটি এবং কালিমান্তানের সমগ্র অঞ্চলে বৃহত্তম মল হিসাবে উল্লেখ করেছে। Jakarta Post, October 1, 2010  মলটি হল একটি কেন্দ্রীয় অবস্থানে অবস্থিত, যেখানে ছাত্ররা জমায়েত হয় এবং মাঝে মাঝে বিক্ষোভ হয়  Tribune News  Sept.29, 2010 Sepputat Indonesia Monday, 27 September 2010   তথ্যসূত্র   বিষয়শ্রেণী:ইন্দোনেশিয়ার বিপণিবিতান
থাম্ব|140x140পিক্সেল থাম্ব|140x140পিক্সেল ওয়েন্ডিগো (/ˈwɛndɪɡoʊ/) হল একটি পৌরাণিক প্রাণী বা অশুভ আত্মা যা কানাডার পূর্ব উপকূলীয় বন, মার্কিন যুক্তরাষ্ট্রের গ্রেট সমভূমি অঞ্চল এবং মার্কিন যুক্তরাষ্ট্রের গ্রেট লেক অঞ্চল এবং কানাডা, অ্যালগনকুইয়ান-পারিবারিক ভাষার বক্তা হিসাবে আধুনিক জাতিতত্ত্বে গোষ্ঠীভুক্ত এর আশেপাশে অবস্থিত ফার্স্ট নেশনসের লোককাহিনী থেকে উদ্ভূত হয়েছে। ওয়েন্ডিগোকে প্রায়শই একটি নরক আত্মা বলা হয়, কখনও কখনও মানুষের মতো বৈশিষ্ট্যযুক্ত প্রাণী হিসাবে চিত্রিত করা হয়, যা মানুষের উপর ভর করে। ওয়েন্ডিগো অতৃপ্ত লোভ/ক্ষুধার অনুভূতি, অন্য মানুষকে নরখাদক করার উপায়, সেইসাথে এর প্রভাবে যারা পড়ে তাদের হত্যা করার প্রবণতাও আছে।    তথ্যসূত্র    বহিঃসংযোগ    Seeing Wetiko: on Capitalism, Mind Viruses, and Antidotes for a World in Transition  "Windigo: The Flesh-Eating Monster of Native American Legend", Monstrum documentary short series from PBS Digital Studios  বিষয়শ্রেণী:পৌরাণিক প্রানি বিষয়শ্রেণী:পৌরাণিক দানব বিষয়শ্রেণী:বাতুলতা বিষয়শ্রেণী:অলৌকিক কিংবদন্তি
ইয়ুলিয়ান ব্রান্ট (জন্ম ২ মে ১৯৯৬) একজন জার্মান পেশাদার ফুটবলার। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বরুসিয়া ডর্টমুন্ডের হয়ে খেলে থাকেন।  ব্রান্ড, সম্মিলিত ভাবে জার্মানি নাবালক দল সমূহের হয়ে ৫৫টিরও বেশি ম্যাচে উপস্থিত হয়েছেন, যেখানে তিনি জার্মানি অনূর্ধ্ব-১৫ দল থেকে অনূর্ধ্ব-২১ পযন্ত প্রত্যেকটি দলেই খেলেছেন। তিনি ২০১৪ সালে হাঙ্গেরীতে অনুষ্ঠিত ইউয়েফা ইউরোপিয়ান অনূর্ধ্ব-১৯ চ্যাম্পিয়নশিপ-এ অংশগ্রহণকৃত জার্মানি দলের একজন ছিলেন, যেটিতে তারা চ্যাম্পিয়ন হয়েছিল।   আন্তর্জাতিক খেলোয়াড়ী জীবন  ২০১৬ সালের ১৭ই মে, ফ্রান্সে আয়োজিত উয়েফা ইউরো ২০১৬-এর জন্য ২৭জন সদস্যের প্রাথমিক জার্মানি দলে ব্রান্ডের নাম ঘোষণা করা হয়।  তিনি ২০১৬ সালে ব্রাজিলে আয়োজিত ২০১৬ সামার অলিম্পিকস-এ অংশ নেওয়া জার্মানি ফুটবল দলের একজন সদস্য ছিলে, যেখানে জার্মানি রৌপ্য পদক জয় করে।  খেলোয়াড়ী জীবনের পরিসংখ্যান   ক্লাব   ক্লাবসিজনলিগকাপইউরোপসর্বমোটউপস্থিতিগোলউপস্থিতিগোলউপস্থিতিগোলউপস্থিতিগোলবায়ের লেভারকুসেন২০১৩–১৪১২২০০২০১৪২২০১৪–১৫২৫৪৪০৬০৩৫৪২০১৫–১৬২৯৯৩১১২০৪৪১০২০১৬–১৭৩২৩০০৮১৪০৪২০১৭–১৮১৭৪২১–১৯৫সর্বমোট১১৫২২৯২২৮১১৫২২৫খেলোয়াড়ী জীবনে সর্বমোট১১৫২২৯২২৮১১৫২২৫   আন্তর্জাতিক গোল সমূহ   {| class="wikitable" style="font-size:100%; text-align: center;" |- !জাতীয় দল!!সাল!!!!গোল |- |rowspan="3"|'জার্মানি |- |২০১৬||৪||০ |- |২০১৭||৯||১ |- !colspan=2|সর্বমোট!!১৩!!১ |}   আন্তর্জাতিক গোল Scores and results list Germany's goal tally first.''   No  তারিখ  ভ্যানু  প্রতিপক্ষ  গোলের সংখ্যা  ফলাফল  প্রতিযোগিতা ১.  ১০ই জুন ২০১৭  স্টাডিয়ন নুর্নবার্গ, নুরেমবার্গ, জার্মানি    6–0  ৭–০  ২০১৮ ফিফা বিশ্বকাপ বাছাই পর্ব   তথ্যসূত্র    বহিঃসংযোগ       kicker profile   বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান পুরুষ ফুটবলার বিষয়শ্রেণী:বায়ার ০৪ লেভারকুজেন ২-এর খেলোয়াড় বিষয়শ্রেণী:বায়ার ০৪ লেভারকুজেনের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:জার্মানির আন্তর্জাতিক যুব ফুটবলার বিষয়শ্রেণী:ফুটবল উইঙ্গার বিষয়শ্রেণী:জার্মানির আন্তর্জাতিক ফুটবলার বিষয়শ্রেণী:২০১৬ গ্রীষ্মকালীন অলিম্পিকের ফুটবলার বিষয়শ্রেণী:অলিম্পিক রৌপ্যপদক বিজয়ী জার্মান বিষয়শ্রেণী:২০১৬ গ্রীষ্মকালীন অলিম্পিকের পদক বিজয়ী বিষয়শ্রেণী:ফিফা কনফেডারেশন্স কাপ বিজয়ী খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:বরুসিয়া ডর্টমুন্ডের খেলোয়াড় বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:রেগিওনাললিগার খেলোয়াড় বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার বিষয়শ্রেণী:২০১৭ ফিফা কনফেডারেশন্স কাপের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
দুমরা () ভারতের বিহার রাজ্যের সীতামারহি জেলার একটি শহর এবং তালিকাভুক্ত এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৮৬ মিটার (২৮২ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে দুমরা শহরের জনসংখ্যা হল ১৪,৫৩৮ জন। এর মধ্যে পুরুষ ৫৭% এবং নারী ৪৩%।  এখানে সাক্ষরতার হার ৭৭%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে দুমরা এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:বিহারের শহর